ജനപ്രതിനിധികള് ഒന്നിച്ചു മാളികയിലെ കുടിവെള്ള പ്രശ്നത്തിനു പരിഹാരമാകുന്നു ചേന്നാട്: ത്രിതല പഞ്ചായത്ത് ജനപ്രതിനിധികള് കൈകോര്ത്തപ്പോള് പരിഹാരമാകുന്നതു പതിറ്റാണ്ടുകളായുള്ള മാളിക നിവാസികളുടെ കുടിവെള്ള പ്രശ്നങ്ങള്ക്കാണ്. ജലക്ഷാമം ഏറ്റവും രൂക്ഷമായ മാളിക, അമ്ബലംഭാഗം, കരിമ്ബനാല് ഉള്പ്പെടെയുള്ള പ്രദേശങ്ങളിലെ കുടിവെള്ളക്ഷാമം പരിഹരിക്കുന്നതിനായി ജില്ലാ പഞ്ചായത്ത് മെംബര് ഷോണ് ജോര്ജ് 25 ലക്ഷം രൂപയും, പഞ്ചായത്ത് മെംബര് ഓള്വിന് തോമസ് ഒന്പതു ലക്ഷം രൂപയും, ബ്ലോക്ക് പഞ്ചായത്ത് മെംബര് മിനി സാവിയോ 7.80 ലക്ഷം രൂപയും അനുവദിച്ച് 41.80 ലക്ഷം രൂപയുടെ ബൃഹത് പദ്ധതിയാണു വിഭാവനം ചെയ്തിരിക്കുന്നത്. മാളികയില് കുടിവെള്ള ടാങ്ക് നിര്മിച്ച് 250 ലധികം കുടുംബങ്ങള്ക്കു വെള്ളം എത്തിക്കുന്ന പദ്ധതിയാണു നടപ്പിലാക്കുന്നത്. ജലസ്രോതസും ടാങ്കും ജില്ലാപഞ്ചായത്ത് പദ്ധതിയിലുള്പ്പെടുത്തിയും വിതരണ പൈപ്പുലൈനുകള് ബ്ലോക്ക്ഗ്രാമപഞ്ചായത്ത് ഫണ്ടുകള് ഉപയോഗപ്പെടുത്തിയുമാണു നിര്മിക്കുക. പദ്ധതി യാഥാര്ഥ്യമാകുന്നതോടെ പ്രദേശത്തിന്റെ കുടിവെള്ള പ്രശ്നത്തിനു ശാശ്വത പരിഹാരമാകും.